सीकर। यह लापरवाही बेहद खतरनाक हो सकती है। सुहाने मौसम में मस्ती के आलम में थोड़ी सी चूक 3054 फीट नीचे धकेल देगी। इसलिए हर्ष पर पिकनिक मनाते वक्त सावधान रहने की जरूरत है। बारिश का मौसम आने वाला है। जाहिर है, पहाड़ी पर कई जगह फिसलन भी होगी। इसलिए पिकनिक में परिवार, दोस्तों के साथ थोड़े चौकन्ने रहिए।
ऐसे करने वालों को टोकने वाला भी नहीं
हर्ष पहाड़ी का इलाका पूरी तरह वन विभाग की टेरेटरी में आता है। यहां भैंरूजी मंदिर के कारण बड़ी संख्या में श्रद्धालु भी हर दिन पहुंचते हैं। बारिश के दौरान पिकनिक मनाने वालों की संख्या में बड़ा इजाफा हो जाता है। इसके बावजूद न तो प्रशासन को कोई चिंता रहती है न ही वन विभाग को। ऐसी जगहों पर प्रशासन, वन विभाग या पुलिस चौकी वालों को चाहिए कि वे इस तरह जिंदगी खतरे में डालने वालों को टोके ही नहीं बल्कि ताकीद भी करें।
असामाजिक तत्व भी
यहां अक्सर असामाजिक तत्वों का जमावड़ा रहता है। यही वजह है कि वहां जाने वाले परिवार को कई बार परेशानी का सामना करना पड़ता है।
hin_Deva hin_Deva hin_Deva mag_Deva hin_Deva